CELEX: C2007/042/61
Language: lv
Date: 2007-02-24 00:00:00
Title: Lieta T-401/06: Prasība, kas celta 2006. gada 28. decembrī — Brosmann Footwear ( HK ) u.c. pret Padomi

24.2.2007   
            
            
               LV
            
            
               Eiropas Savienības Oficiālais Vēstnesis
            
            
               C 42/34
            
         Prasība, kas celta 2006. gada 28. decembrī — Brosmann Footwear (HK) u.c. pret Padomi
   (Lieta T-401/06)
   (2007/C 42/61)
   Tiesvedības valoda — angļu
   Lietas dalībnieki
   
      Prasītāji: Brosmann Footwear (HK) Ltd, Kowloon (Honkonga), Seasonable Footwear (Zhong Shan) Ltd, Banfu (Ķīna), Lung Pao Footwear (Guangzhou) Ltd, Guangzhou (Ķīna), Risen Footwear (HK) Co. Ltd, Kowloon (Honkonga) (pārstāvji — L. Ruessmann, A. Willems, advokāti)
   
      Atbildētāja: Eiropas Savienības Padome
   Prasītāju prasījumi:
   
               —
            
            
               atcelt Padomes Regulu (EK) Nr. 1472/2006 tiktāl, ciktāl ar to prasītāju eksportam tiek uzlikti antidempinga maksājumi;
            
         
               —
            
            
               piespriest Padomei atlīdzināt tiesāšanās izdevumus.
            
         Pamati un galvenie argumenti
   Iesniedzot šo prasību, prasītāji lūdz atcelt apstrīdēto regulu tiktāl, ciktāl ar šo regulu to eksportam uz Eiropas Savienību tiek uzlikti antidempinga maksājumi. Savas prasības pamatojumam prasītāji atsaucas uz:
   
               —
            
            
               Padomes Regulas (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (“Pamatregula”), 2. panta 7. punkta b) apakšpunkta un 9. panta 5. punkta, VVTT VI panta, kā arī nediskriminācijas principa, nemo auditur principa un tiesiskās paļāvības aizsardzības principa pārkāpumu, jo Kopienu iestādes nav atsevišķi izskatījušas katru lūgumu piemērot tirgus ekonomikas režīmu (“TER”) un individuālu režīmu (“IR”);
            
         
               —
            
            
               Pamatregulas 18. un 20. panta pārkāpumu un prasītāju tiesību uz aizstāvību pārkāpumu, jo Kopienu iestādes nav informējušas prasītājus par lūgumu piemērot TER un IR izskatīšanas rezultātiem;
            
         
               —
            
            
               acīmredzamu kļūdu vērtējumā, kā arī Pamatregulas 5. panta 4. punkta pārkāpumu, novērtējot Kopienu ražotāju sniegto atbalstu izmeklēšanas veikšanā, Pamatregulas 1. panta 4. punkta pārkāpumu, nosakot preces tirgu, Pamatregulas 17. panta un EKL 253. panta pārkāpumu, atlasot eksportējamo preču paraugus, Pamatregulas 3. panta 2. punkta un EKL 253. panta pārkāpumu, nosakot zaudējumus, Pamatregulas 3. panta 2. punkta pārkāpumu, novērtējot cēloņsakarību starp importu par dempinga cenām un zaudējumiem, un, visbeidzot, Pamatregulas 9. panta 4. punkta pārkāpumu, aprēķinot atlīdzināmo zaudējumu apmēru.